Vniuersis præsentes litteras inspecturis, R. miseratione diuina Beluacēsis Episcopus salutē in Domino. Nouerit vniuersitas vestra, quod cum Abbas,  Conuentus S. Ioannis Angeliaci in Pictauia Prioratum siue domum de Bruriaco, in qua manebant duo Monachi, sitam in diocesi Beluacēsi,  sic iure communi,  lege diocesana, vt dicebatur, Episcopo Beluacensi in omnib. spiritalibus subiectam cum omnib. pertinentiis dedissent,  concessissent Ecclesiæ Clun. perpetuo possidēdam, orta quæstione inter nos,  intercessores nostros ex vna Parte,  Ecclesia Clun. ex altera, super hoc quod dicebant se,  sua vbicūque essent, ab omnimoda iurisdictione Episcopali exempta, tandem habito bonorum cōsilio,  vtilitate Ecclesię nostrę Beluacensis pensata, cū Abbate,  dicta Ecclesia Clun. composuimus in hūc modum, Scilicet quod amotis inde Monachis, Abbas  Conuentus prædicti dictam Domum, siue Prioratum, cum omnibus pertinentiis, iuribus,  possessionibus suis,  rebus aliis ad dictam Domum pertinētibus nobis  successoribus nostris dederunt,  concesserunt in perpetuum possidendam. Ita quod nos  successores nostri singulis annis Abbati  Conuentui prædictis, vel eorum certo nuncio tenemur soluere pro dicta Domo,  pertinentiis, infra octauas sancti Martini hiemalis, LXX. libras Paris. apud sanctum Martinum de Campis Paris. Et si forte deficeremus in solutione prædictæ pecuniæ, loco  termino prædictis facienda, pro defectu cuiuslbet diei solutionis non factæ, X. solid. Paris. nomine pœnæ cum damnis,  expensis factis, occasione solutionis prædictæ non factæ, ad iuramentum vnius Monachi ad hoc specialiter destinati soluere teneremur. Dicta vero pecunia in vsus  vtilitatem Ecclesiæ Cluniacensis conuertetur, ita quod in alios vsus conuerti non poterit. Tenemur vero procurare, quod Abbas,  Conuentus prædicti habebunt litteras Capituli Beluacensis infra instantem Assumptionis beatæ Virginis, sub tenore memorato,  litteras Domini Regis, quod prædicta rata habebit:  litteræ Domini Papæ, vel Domini Legati confirmatoriæ super prædictis sumptibus vtriusque partis debent impretrari. Hæc autem acta sunt apud sanctum Lupum de Scerento, viris venerabilibus  religiosis præsentibus, scilicet Guillelmo de Caritate,  E. de sancto Martino de Campis Paris. Petro de Crispeio, St. de S. Lupo, R. de sancta Margareta,  Hugone de sancto Sepulchro Prioribus, hoc procurantibus,  consilium suum  assensum præstantibus,  propria sigilla appendentibus in testimonium rei gestæ. Anno Domini M. CC. XL.